Kwaito-sanger in hof oor verkragtingŉ Bekende kwaito-sanger het Maandag in die Roodepoort-landdroshof verskyn op aanklagte van verkragting. Brig. Neville Malila, woordvoerder van die polisie, sê die saak is tot 12 November uitgestel wanneer die sanger om borgtog sal aansoek doen. Hy bly in aanhouding. “Die verdagte het die slagoffer na bewering in Maart vanjaar verkrag.” Malila sê die sanger is Vrydag in hegtenis geneem nadat ŉ saak van verkragting op 17 Oktober by die Honeydew-polisiestasie aanhangig gemaak is. Malila wou nie die naam van die sanger bekend maak nie.